|  |  |
| --- | --- |
| **Tehtävä** | **Tehtävän nimi**  **Matkustuslaulu** |
| **Oppitunnin tavoite** | Edeltävillä tunneilla opetellun soveltaminen, yhteistyötaitojen kehittäminen. Yhteisopettajuus. Lopputuloksena valmis laulu nauhoitettuna. |
| **Mitä tarvitaan?** | Tehtävän perustana on opettajan laatima runko laulun sanoille, joka tulostetaan ja sanat leikataan erilleen (kts. erillinen kuvaus). Lisäksi tarvitaan iso (väri)kartonki, valkoista paperia, sakset, värikyniä, liimaa sekä älypuhelin, padi tms. laulun nauhoittamista varten.  Laulu on toteutettu yhteistyössä musiikkiin erikoistuneen luokanopettajaopiskelijan kanssa. |
| **Oppitunnin kulku** | Opettajan laatima laulun sanojen runko asetellaan sana kerrallaan kartongin päälle, mutta sanalappuja ei liimata kiinni! Oppilaiden tehtävänä on runkoa enemmän tai vähemmän apuna käyttäen ja muokaten laatia sanat lauluun. Oppilaille tähdennetään että sanat eivät ole kiinni paperissa, vaan niitä voi siirtää, ne voi poistaa tai korvata täysin uudella. Oppilaat voivat joko vain täydentää tekstin sopivilla sanoilla tai luoda kokonaan uuden tekstin, omien taitojensa ja ideoidensa mukaan. Tehtävän yhtenä perusajatuksena onkin, että se mahdollistaa onnistumisen elämyksiä hyvin monentasoisille oppilaille.  Oppilaat päättävät yhteistyössä sanoituksen sisällöstä ja muotoilevat sanat kohdekielellä. Opettajan on hyvä antaa oppilaille mahdollisuus pohtia kielellisesti ongelmallisia kohtia ja toisiaan auttaen löytää ratkaisu niihin. Opettaja kuitenkin tarkastaa sanojen oikeellisuuden ja kirjoitusasun. Sanat leikataan saman tien lappusiksi, ja sijoitetaan kartongille. Opettaja on koko prosessin ajan oppilaiden tukena, neuvoo tavittaessa, mutta puuttuu mahdollsimman vähän oppialaiden työskentelyyn.  Kun teksti on saatu valmiiksi asettelemalla sanat kartongille, lappuset liimataan oikeille paikoilleen.  Seuraavaksi oppilaat ideoivat ja toteuttavat yhdessä kuvituksen laululleen.  Ennen laulamista tekstiä harjoitellaan lukemalla yhdessä. Sanoitukseen sovitetaan yksinkertainen sävel, ja säestetään kitaralla. Harjoittelun jälkeen laulu nauhoitetaan. |
| **Kesto** | n. 90 min. |
| **Odotetut oppimistulokset** | Tehtävä toimi loistavasti 6 oppilaan ryhmässä, jossa oli eri-ikäisiä ja kielitaidoltaan hyvin eritasoisia lapsia. Ei-unkarintaitoisen opettajan mukanaolo kannusti myös oppilaita esittelemään kielitaitoaan.  Alussa oppilaat suhtautuivat hieman arastellen valmiiden sanojen muokkaamiseen, mutta lopulta ryhmä rohkaistui ja innostui muuttamaan tekstiä reilusti. |

**Laulun sanojen runko tehtävään ”Matkustuslaulu”**

Tehtävän aihe perustuu unkarin oman äidinkielen oppikirjan *Kalandra fel!* akukappaleisiin. Aiheina ovat mm. matkustaminen ja sää sekä verbintaivutus ja paikallissijat.Tekstirunko on laadittu niin, että se kannustaisi soveltamaan edellisillä tunneilla opittua. Tehtävän voi toteuttaa luonnollisestikin mihin tahansa aihepiiriin liittyen.

Käytännössä laaditaan yksinkertaiset laulunsanat, tässä tapauksessa ikään kuin runomuodossa esitetty tarina. Sanoista jätetään kuitenkin pois kohtia, jotka oppilaiden tulee tayttää. Koska sanat on leikattu erilleen ja ne ovat vapaasti liikuteltavissa ja korvattavissa, oppilaat voivat muokata alkuperäistä tekstiä paljonkin. Tämän vuoksi tehtävä sopii monentasoisille ryhmille.